CELEX: 32006R1049
Language: el
Date: 2006-07-10 00:00:00
Title: Κανονισμός (ΕΚ) αριθ. 1049/2006 της Επιτροπής, της  10ης Ιουλίου 2006 , για την κατάταξη εμπορευμάτων στη συνδυασμένη ονοματολογία

11.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 188/5
            
         
      ΚΑΝΟΝΙΣΜΌΣ (ΕΚ) αριθ. 1049/2006 ΤΗΣ ΕΠΙΤΡΟΠΉΣ
   
   της 10ης Ιουλίου 2006
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Ιουλίου 2006.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 949/2006 της Επιτροπής (EE L 174 της 28.6.2006, σ. 3).
   
      (2)  EE L 302 της 19.10.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 648/2005 του Ευρωπαϊκού Κοινοβουλίου και του Συμβουλίου (EE L 117 της 4.5.2005, σ. 13).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Προϊόν αποτελούμενο από δύο κοίλες ημισφαιρικές γκοφρέτες, ενωμένες μεταξύ τους, με γέμιση από μια γαλακτώδη κρέμα που δεν περιέχει κακάο και η οποία περιβάλλει ένα αμύγδαλο. Το προϊόν έχει μια εξωτερική λευκή επικάλυψη η οποία συνίσταται από ένα παρασκεύασμα βασισμένο στη ζάχαρη, στα φυτικά λιπαρά, στο αποκορυφωμένο γάλα και στο γάλα καρύδας και είναι επικαλυμμένο με τριμμένη καρύδα.
                              Το προϊόν έχει το σχήμα σφαίρας διαμέτρου περίπου 2,5 εκατοστών. Η ψημένη γκοφρέτα, η οποία δεν είναι ορατή από την εξωτερική της πλευρά, έχει πάχος περίπου 2 χιλιοστών.
                           
                        
               
                  1704 90 99
               
               
                  Η κατάταξη καθορίζεται από τους γενικούς κανόνες 1, 3 β) και 6 για την ερμηνεία της συνδυασμένης ονοματολογίας (ΣΟ), καθώς και από το κείμενο των κωδικών ΣΟ 1704, 1704 90 και 1704 90 99.
                  Αν και παρασκευάζεται χρησιμοποιώντας ψημένη γκοφρέτα σφαιρικής μορφής, το προϊόν παρουσιάζει τα χαρακτηριστικά ζαχαρώδους προϊόντος της κλάσης 1704 και η σταθερότητα του προϊόντος αυτού δεν εξαρτάται εξ ολοκλήρου από την γκοφρέτα.
                  Οι γκοφρέτες είναι δυνατόν να καταταγούν στην κλάση 1905 εφόσον παρουσιάζουν τα χαρακτηριστικά προϊόντων αρτοποιίας. Η κλάση 1905 δεν περιλαμβάνει ανώτατο όριο για τη γέμιση που περιέχουν τα προϊόντα ζαχαροπλαστικής. Εντούτοις, η γκοφρέτα δεν προσδίδει στο προϊόν τον ουσιώδη του χαρακτήρα, δεδομένου ότι χρησιμεύει μόνο για τη μορφοποίησή του και για το διαχωρισμό της γέμισης από την επικάλυψη. Συνεπώς, το προϊόν δεν είναι δυνατόν να καταταγεί στην κλάση 1905.
               
            
                  
                              2.
                           
                           
                              Προϊόν αποτελούμενο από δύο κοίλες ημισφαιρικές γκοφρέτες, ενωμένες μεταξύ τους, στο μέσον του οποίου υπάρχει γέμιση κρέμας παρασκευασμένης με βάση το νουγκά και τα φουντούκια, η οποία περιέχει κακάο και ολόκληρο φουντούκι. Στο εξωτερικό του μέρος είναι πλήρως επικαλυμμένο από σοκολάτα και ψιλοκομμένα φουντούκια.
                              Το προϊόν έχει το σχήμα σφαίρας διαμέτρου περίπου 3 εκατοστών. Η ψημένη γκοφρέτα, η οποία δεν είναι ορατή από την εξωτερική της πλευρά, έχει πάχος περίπου 2 χιλιοστών.
                           
                        
               
                  1806 90 19
               
               
                  Η κατάταξη καθορίζεται από τους γενικούς κανόνες 1, 3 β) και 6 για την ερμηνεία της συνδυασμένης ονοματολογίας (ΣΟ), από τη σημείωση 1 α) του κεφαλαίου 17, από τη σημείωση 2 του κεφαλαίου 18 καθώς και από το κείμενο των κωδικών ΣΟ 1806, 1806 90 και 1806 90 19.
                  Αν και το προϊόν παρασκευάζεται χρησιμοποιώντας μια ψημένη γκοφρέτα σφαιρικής μορφής, έχει τα χαρακτηριστικά παραγεμισμένης σοκολάτας της κλάσης 1806 (Επεξηγηματικές σημειώσεις της συνδυασμένης ονοματολογίας για τις διακρίσεις 1806 90 11 και 1806 90 19). Η σταθερότητα του προϊόντος δεν εξαρτάται εξ ολοκλήρου από την γκοφρέτα.
                  Οι γκοφρέτες είναι δυνατόν να καταταγούν στην κλάση 1905 μόνον εάν παρουσιάζουν τα χαρακτηριστικά προϊόντων αρτοποιίας. Η κλάση 1905 δεν περιλαμβάνει ανώτατο όριο για τη γέμιση που περιέχουν τα προϊόντα ζαχαροπλαστικής. Εντούτοις, η γκοφρέτα δεν προσδίδει στο προϊόν τον ουσιώδη του χαρακτήρα, δεδομένου ότι χρησιμεύει μόνο για τη μορφοποίησή και για το διαχωρισμό της γέμισης από την επικάλυψη. Συνεπώς, το προϊόν δεν είναι δυνατόν να καταταγεί στην κλάση 1905.